1965 m. Kandidatų mačai

1965 m. Kandidatų mačai – tai pasaulio šachmatų čempionato etapas, kuriame, atrinktiems pagal nuostatus dalyviams, žaidžiant atkrentamuosius mačus, buvo atrinktas šachmatininkas, žaisiantis mačą dėl pasaulio šachmatų čempiono vardo su Tigranu Petrosianu. Juo tapo Borisas Spaskis.
1965 m. Kandidatų mačai yra pirmieji po to, kai FIDE atsisakė Kandidatų turnyrų.

Mačai

Dalyviai 
1965 m. Kandidatų mačuose dalyvavo 8 žaidėjai: J. Geleris (vietoj atsisakiusio M. Botviniko), Paulius Keresas – antrasis 1962 m. Kandidatų turnyro prizininkas (1962 m. Maskvoje laimėjo papildomą mačą prieš J. Gelerį) ir šešeri 1964 m. Amsterdamo tarpzoninio turnyro prizininkai : B. Ivkovas, B. Larsenas, L. Portišas, V. Smyslovas, B. Spaskis, M. Talis.

Varžybų eiga 
Pasaulio čempionato Kandidatų mačai 1965 m., ketvirtfinaliai-finalas.

Ketvirtfinaliai

Maskva 

Dešimties partijų mačas vyko Maskvoje 1965 m. balandžio 17 – balandžio 27 d. ir baigėsi. nesužaidus visų partijų, Jefimo Gelerio pergale.

Ryga 

Dešimties partijų mačas vyko Rygoje 1965 m. balandžio 4 – balandžio 13 d. ir baigėsi Boriso Spaskio pergale.

Bledas 
Blede vyko du mačai: pirmajame susitiko Lajošas Portišas ir Michailas Talis, o antrajame: Bentas Larsenas ir Borislavas Ivkovas.

Dešimties partijų mačas, tarp Lajošo Portišo ir Michailo Talio, vyko 1965 m. birželio 26 – liepos 10 d. ir po 8-os partijos baigėsi Michailo Talio pergale.

Kitas dešimties partijų mačas, tarp Bento Larseno ir Borislavo Ivkovo, vyko taip pat Blede, 1965 m. birželio 27 – liepos 10 d. Jis po 8-osios partijos baigėsi Bento Larseno pergale. Jis pateko į pusfinalį.

Pusfinaliai

Ryga 

Dešimties partijų pusfinalio mačas vyko Rygoje 1965 m. gegužės 26 – birželio 9 d. ir baigėsi Boriso Spaskio pergale. Jis pateko į kandidatų finalą.

Bledas 

Kitas dešimties partijų pusfinalio mačas vyko Blede 1965 m. liepos 23 – rugpjūčio 8 d. Mačas buvo atkaklus: Bentas Larsenas du kartus buvo išsiveržęs vienu tašku į priekį, bet varžovas sekančioje partijoje vis išlygindavo, todėl ilgą laiką buvo lygu. Mačo rezultatas sprendėsi paskutinėje partijoje, kurią laimėjo Michailas Talis. Jis tapo mačo nugalėtoju bei pateko į kandidatų varžybų finalą.

Finalas 
Finalinis dvylikos partijų mačas vyko Tbilisyje 1965 m. Lapkričio 1 – Lapkričio 26 d. Nors laimėjęs 2-ąją partiją, M. Talis ir įsiveržė į priekį, tačiau varžovas, jau sekančioje partijoje, išlygino mačo rezultatą. Toliau sekė nerezultatyvios 5-ios partijos ir atrodė, kad mačas bus atkaklus. Tačiau to neįvyko: nuo 9-os partijos Borisas Spaskis laimėjo tris partijas iš eilės, tapo nebepavejamu ir iškovojo teisę žaisti pasaulio čempionato mačą su Tigranu Petrosianu.

Mačas dėl trečios vietos 

Mačą dėl trečiosios vietos, suteikiančios teisę žaisti sekančio ciklo kandidatų mačuose žaidė Bentas Larsenas ir Jefimas Geleris. Mačas vyko Kopenhagoje 1966 m. Kovo 10 – Kovo 25 d. Kova buvo atkakli: Bentas Larsenas jau pirmosios partijos  išsiveržė į priekį, bet varžovas sekančioje partijoje išlygino. Penktąją partiją vėl laimėjo B. Larsenas ir pirmavo iki 8 partijos, kol J. Geleris išlygino, tačiau B. Larsenas, laimėjęs sekančią partiją, galutinai persvėrė mačo rezultatą savo naudai 5:4. Jis ir tapo mačo nugalėtoju. 

B. Larsenas dukart pirmavo, buvo labai atsargus pasirinkdamas partijų pradžias: naudojo ne teorinius variantus, žaisdamas baltosiomis ir netikėtas gynybas - juodosiomis figūromis.

Šaltiniai

Nuorodos 

Kandidatų atrankos varžybos